# ΕΛΛΗΝΙΚΗ ΔΗΜΟΚΡΑΤΙΑ

 

**ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ**

**ΕΠΙΤΡΟΠΗ ΑΕΙΦΟΡΟΥ ΑΝΑΠΤΥΞΗΣ**

Ιερά Οδός 75, 11855, Αθήνα

Πληροφορίες: Ευάγγελος Κυρίτσης

Τηλ.: 210-5294896

E-mail: ekyr@aua.gr

**«Συμμετοχή της Επιτροπής Αειφόρου Ανάπτυξης Γ.Π.Α. στη Βραδιά του Ερευνητή»**

Η Επιτροπή Αειφόρου Ανάπτυξης του Γεωπονικού Πανεπιστημίου Αθηνών σας προσκαλεί στη Βραδιά του Ερευνητή όπου θα συμμετέχει με τη δράση :

***Από τα Ρυπο-παίγνια … στην Αειφορία***

Τι θα δουν οι επισκέπτες;

* Δείγματα εδάφους και νερού με μικροπλαστικά και «κρυφά» σωματίδια από καθημερινές μας δραστηριότητες.
* Επιδράσεις των μικροπλαστικών στο έδαφος, στο νερό, στα φυτά και σε οργανισμούς του περιβάλλοντος και πως καταλήγουν σε εμάς και το πιάτο μας.

Και τι θα μάθουν;

* Τι είναι η αειφορία και από ποιους στόχους καθορίζεται.
* Πώς μπορούμε να συμβάλουμε στη μείωση των πλαστικών και στη μείωση της χρήσης ενέργειας; Πως αντιλαμβανόμαστε την αειφόρο ανάπτυξη και πως μπορούμε να την εφαρμόσουμε στη καθημερινότητα.

Θα προσπαθήσουμε να συνδέσουμε και να κατανοήσουμε καλύτερα πώς η καθημερινή μας ζωή και οι επιλογές μας έχουν επιπτώσεις στον αέρα που αναπνέουμε, στο έδαφος όπου καλλιεργούμε βρώσιμα προϊόντα και στο νερό που πίνουμε.

Να κάνουμε επιλογές οι οποίες να μην έχουν επιπτώσεις στο περιβάλλον και κατά συνέπεια σε εμάς.

Με μεγάλη χαρά, σας καλούμε σε μια ξεχωριστή εμπειρία, όπου θα παίξουμε, θα γνωρίσουμε και θα απολαύσουμε τον κόσμο της επιστήμης !

Η Βραδιά του Ερευνητή 2025!

Στο Εθνικό Μετσόβιο Πολυτεχνείο – Πολυτεχνειούπολη Ζωγράφου

Παρασκευή 26 Σεπτεμβρίου 2025

Από τις 17:00 - 22:00

Είσοδος ελεύθερη